### Sensorveiledning fro SFF11220

### Studenten kan

### kommunisere og bruke språket fritt i et normalt tempo og bruke et bredt ordforråd i fransk.

### delta i forberedte og spontane samtaler om ulike emner.

### forstå korte og lengre muntlige autentiske tekster i ulike sjangre og medier.

### bruke ulike digitale verktøy i en tilpasset språklæringssituasjon.

### Karakterskala:

|  |
| --- |
|  |
| A | Fremragende | En utmerket prestasjon. Kandidaten viser svært god forståelse av muntlig fransk, både gjennom lytteforståelse og fri produksjon. Kandidaten har svært god uttale, og viser stor variasjon i både setningskonstruksjoner og ordforråd. Syntaks, vokabular og uttale har få feil og disse bærer preg av å være enkeltstående tilfeller. Kandidaten har svært solid og variert kunnskap om dagligliv, sentrale tradisjoner, skikker og tenkemåter i fransktalende land. |
| B | Meget god | En meget god prestasjon. Kandidaten viser meget god forståelse av muntlig fransk, både gjennom lytteforståelse og fri produksjon. Kandidaten har meget god uttale, og det er god variasjon i både setningskonstruksjoner og ordforråd. Syntaks, vokabular og uttale er i hovedsak korrekt, men feil kan forekomme, uten at disse forstyrrer forståelsen. Kandidaten har meget god kunnskap om dagligliv, sentrale tradisjoner, skikker og tenkemåter i fransktalende land. |
| C | God | En tilfredsstillende prestasjon. Kandidaten viser jevnt god forståelse av muntlig fransk, både gjennom lytteforståelse og fri produksjon. Kandidaten har tilfredsstillende uttale. Det er en del variasjon i setningskonstruksjoner og ordforråd. En del feil forekommer i syntaks, vokabular og uttale, men feilene forstyrrer sjeldent forståelsen. Kandidaten har tilfredsstillende kunnskap om dagligliv, sentrale tradisjoner, skikker og tenkemåter i fransktalende land. |
| D | Mindre god | En mindre god besvarelse. Kandidaten viser noe forståelse av muntlig fransk, både gjennom lytteforståelse og fri produksjon. Kandidaten har mindre god uttale. Det er lite variasjon i setningskonstruksjoner og ordforråd. Det er avvik i syntaks, vokabular og uttale og disse forstyrrer delvis forståelsen. Kandidaten har noe kunnskap om dagligliv, sentrale tradisjoner, skikker og tenkemåter i fransktalende land. |
| E | Lite god | En lite god prestasjon. Kandidaten viser en del forståelse av muntlig fransk, både gjennom lytteforståelse og fri produksjon. Kandidaten har lite god uttale. Det er svært lite variasjon i setningskonstruksjoner og ordforråd. Det er mange avvik i syntaks, vokabular og uttale, og disse er til betydelig hindring for forståelsen. Kandidaten har begrenset kunnskap om dagligliv, sentrale tradisjoner, skikker og tenkemåter i fransktalende land. |
| F | Ikke bestått | Prestasjonen avviker så mye fra målspråket at det er til hinder for forståelsen. Det er ingen variasjon i setningskonstruksjonene, og det er gjennomgående og alvorlige feil i syntaks, vokabular og uttale. Kandidaten trenger stadig hjelp til å forstå det som sies, og feilene er i stor grad til hinder for forståelsen. Kandidaten har ikke tilstrekkelig kunnskap om dagligliv, sentrale tradisjoner, skikker og tenkemåter i fransktalende land. |